KOKOUSAIKA Tiistai 23.01.2024 klo 17

KOKOUSPAIKKA Äänekosken seurakuntakeskus

KÄSITELTÄVÄT ASIAT liitteet

1 1 § KOKOUKSEN AVAUS

2 2 § KOKOUKSEN LAILLISUUDEN JA

PÄÄTÖSVALTAISUUDEN TOTEAMINEN

3 3 § ESITYSLISTAN HYVÄKSYMINEN

4 4 § PÖYTÄKIRJANTARKASTAJIEN JA ÄÄNTEN-

LASKIJOIDEN VALITSEMINEN

5 5 § 1 LUNKIN TESTAMENTIN VAROJEN
 KÄYTTÖSUUNNITELMA

6 6 § 2 LÄHETYSTYÖN JOHTOSÄÄNTÖ

7 7 § 3 DIAKONIATYÖN JOHTOSÄÄNTÖ

8 8 § NUORTEN VAIKUTTAJARYHMÄN ROOLI

SEURAKUNNAN PÄÄTÖKSENTEOSSA

9 9 § 4,5,6 LAUSUNTO- JA ASIAKIRJAPYYNTÖ

10 10 § VIRKASUHTEEN PÄÄTTYMINEN EROILMOITUKSEN

 PERUSTEELLA

11 11 § SEURAKUNTATOIMISTON TEHTÄVIEN HOITO 1.4.2024 ALKAEN

12 12 § DOMUS-ASIAKIRJAHALLINTAJÄRJESTELMÄ

13 13 § 7 TALOUSSÄÄNNÖN SOVELTAMISOHJEET

14 14 § HAUDANKAIVUPALVELUJEN OPTIOVUOSI

15 15 § 8 PUUKAUPPATARJOUKSET

16 16 § ESIHENKILÖN NIMEÄMINEN MAHDOLLISUUKSIEN

 TURVAAJAT JA KEHITTÄJÄT -YKSIKKÖÖN

17 17 § 9 TILOJEN KÄYTTÖMAKSUJEN TARKISTAMINEN

18 18 § TYÖSUHTEEN PÄÄTTYMINEN EROILMOITUKSEN

 PERUSTEELLA

19 19 § KIRKKOVALTUUSTON PÄÄTÖSTEN LAILLISUUS JA
 TÄYTÄNTÖÖNPANO

20 20 § TIEDOKSI MERKITTÄVÄT ASIAT

21 21 § MUUT ASIAT

22 22 § 10 MUUTOKSENHAKUILMOITUS

23 23 § PÖYTÄKIRJAN NÄHTÄVILLÄOLO JA

MUUTOKSENHAKU

24 24 § KOKOUKSEN PÄÄTÖS

PUHEENJOHTAJA ELINA TOURUNEN

KOKOUSAIKA Tiistai 23.01.2024 klo 17 – 18.43

KOKOUSPAIKKA Äänekosken seurakuntakeskus

SAAPUVILLA OLLEET JÄSENET

Läsnä= x x Elina Tourunen puheenjohtaja

 x Forsgrén Timo jäsen

 Olli Jämsén varajäsen

x Huhta Marjatta jäsen

 Kirsti Piilonen varajäsen

x Kettunen Jemo jäsen

 Akusti Väisänen varajäsen

x Kinnunen Pentti jäsen

 Liisa Lakanen varajäsen

x Pasanen Timo jäsen

 Hannu Lehmonen varajäsen

x Pellinen Tanja jäsen

 Minna Kuusjärvi varajäsen

Rautiainen Sinikka jäsen

 x Mervi Oksanen varajäsen

x Salahub Sari jäsen

 Eija Kangas varajäsen

x Tarvainen Tarja varapuheenjohtaja

 Maija Piitulainen varajäsen

x Uljas Pekka jäsen

 Sami Leino varajäsen

MUUT SAAPUVILLA OLLEET x Seppo Mertanen kirkkovalt.pj.

x Jaana Tani kirkkovalt.varapj

x Heikki Hintikka talousjohtaja/esitt.

ASIAT

 1 § - 24 §

PÖYTÄKIRJAN ALLEKIRJOITUS Puheenjohtaja Pöytäkirjanpitäjä

JA VARMENNUS

 Elina Tourunen Heikki Hintikka

 Tarja Tarvainen §§ 11,16,

PÖYTÄKIRJAN TARKASTUS- Pöytäkirja on tarkastettu ja todettu kokouksen kulun mukaiseksi.

TOIMITUS Pöytäkirjan käsittelylehdet on samalla varustettu nimikirjaimillamme

 Tarkastusaika Äänekoskella, 23.01.2024

 ------------------------------------------------------------------------------

 Allekirjoitukset

Tanja Pellinen Mervi Oksanen

KOKOUKSEN AVAUS

Kn 1 § Puheenjohtaja avasi kokouksen. Lukukappale: Psalmi 102: 16–23.

KOKOUKSEN LAILLISUUDEN JA PÄÄTÖSVALTAISUUDEN TOTEAMINEN

Kn 2 § Kirkkoneuvostoon kuuluvat virkansa puolesta kirkkoherra puheenjohtajana sekä valittuina jäseninä varapuheenjohtaja ja 9 muuta jäsentä. Valitulla jäsenellä on henkilökohtainen varajäsen. Seurakunnan toimielin on päätösvaltainen, kun enemmän kuin puolet jäsenistä on läsnä, jollei päätöksenteolle säädetä kirkkolaissa muita vaatimuksia (KL 10:15).

Kirkkoneuvoston kokouksista ja koolle kutsumisesta on määräykset kirkkojärjestyksessä. Kirkkoneuvosto päättää kokoontumisensa ajan ja paikan.

Kirkkoneuvosto kokoontuu myös, milloin puheenjohtaja katsoo sen tarpeelliseksi tai vähintään neljäosa jäsenistä sitä kirjallisesti pyytää ilmoittamansa asian käsittelemistä varten (KJ 3: 34 §).

 Kirkkoneuvoston kokoukset pyritään sopimaan alustavasti etukäteen syys- ja

kevätkauden ensimmäisissä kokouksissa. Kokoukset alkavat pääsääntöisesti

klo 17.00 ja kokouspaikkana on yleensä Äänekosken seurakuntakeskus.

Puheenjohtaja voi kuitenkin muuttaa tarvittaessa kokousaikaa ja -paikkaa.

Kokouksen kutsuu koolle puheenjohtaja kirkkoneuvoston päättämällä tavalla, jonka mukaan kirkkoneuvoston kutsu ja esityslista lähetetään sähköpostilla sekä pyynnöstä postitetaan myös kirjepostina jäsenille viimeistään viisi päivää ennen kokousta. Kutsu ja esityslista liitteineen lähetetään sähköpostilla tiedoksi myös varajäsenille. Samalla on kokouksesta ilmoitettava kirkkovaltuuston puheenjohtajalle ja varapuheenjohtajalle sekä niille viranhaltijoille, joilla on kirkkoneuvostossa läsnäolo- ja puheoikeus.

Kutsuun on liitettävä luettelo käsiteltävistä asioista. Tämän kokouksen kutsu on lähetetty sähköpostilla sekä postitettu kirjepostina 17.01.2024.

Ehdotus: Kokous todetaan laillisesti koolle kutsutuksi ja päätösvaltaiseksi.

Päätös: Todettiin.

ESITYSLISTAN HYVÄKSYMINEN

Kn 3 § Esityslista sisältää selostukset käsiteltävistä asioista ja esittelijän esitykset toimielimen päätöksiksi. Kirkkoneuvoston kokouksessa asia päätetään esittelystä (Hallintosääntö 18 §, 27 §). Jos asian kiireellisyys sitä vaatii, esittelymuistio päätösehdotuksineen voidaan antaa kokouksessa. Vähäisenä pidettävä asia, joka on laadultaan tai merkitykseltään sellainen, ettei se edellytä kirjallista esittelyä, voidaan kuitenkin esitellä suullisesti (Hallintosääntö 27 §). Esityslista on lähetetty sähköpostilla sekä postitettu kirjepostina 17.01.2024.

Ehdotus: Esityslista hyväksytään kokouksen työjärjestykseksi.

Päätös: Hyväksyttiin.

PÖYTÄKIRJANTARKASTAJIEN JA ÄÄNTENLASKIJOIDEN VALITSEMINEN

Kn 4 § Pöytäkirjan tarkastaa kaksi kullakin kerralla tähän tehtävään kokouksen valitsemaa kirkkoneuvoston jäsentä, jollei kirkkoneuvosto jonkin asian kohdalla toisin päätä. Jos pöytäkirjan tarkastuksessa pöytäkirjan sisällöstä jää vallitsemaan erimielisyys, kirkkoneuvosto tarkastaa pöytäkirjan seuraavassa kokouksessaan (Hallintosääntö 46 §).

Pöytäkirjantarkastajat toimivat tarvittaessa myös ääntenlaskijoina.

Ehdotus: Valitaan aakkosjärjestyksen mukaisesti Tanja Pellinen ja Mervi Oksanen.

Päätös: Ehdotuksen mukainen.

LUNKIN TESTAMENTIN VAROJEN KÄYTTÖSUUNNITELMA

Esittelijä kirkkoherra Elina Tourunen p. 040 7681837

Kn 5 § Lempi ja Tuomo Lunki (k. 2009/2021) ovat määränneet testamentissaan 19.9.2007 omaisuuttaan mm. Äänekosken seurakunnalle. Testamentin mukaan Äänekosken seurakunta yleistestamentinsaajana saa omaisuudesta puolet ehdolla, että seurakunta hoitaa hyvin testamentin laatijoiden ja viiden muun henkilön haudat niin kauan, kunnes 50 vuotta on kulunut viimeksi kuolleen hautaamisesta. Muita ehtoja varallisuuden käyttötarkoitukselle ei ole asetettu. Toivomuksena on lisäksi esitetty, että seurakunta käyttää omaisuuden tuoton tai luovutuskorvauksen Suolahden kirkkopiirin vanhustyöhön. Kirkkoneuvosto on päättänyt ottaa vastaan testamentin kokouksessaan 01.02.2022 § 10. Perinnönjako on saatu

päätökseen helmikuussa 2023. Testamenttivarojen käytön seuraaminen on mahdollista siten, että erityiskatteista rahastoa ei tarvitse perustaa.

Suolahden toimintaryhmä on pohtinut varojen käyttöä Suolahden taajaman vanhustyön osalta. Toimintaryhmä esittää, että testamenttivaroja käytetään diakonisesta näkökulmasta vanhusten auttamiseen: kotona asumisen tueksi, sosiaalisten kontaktien edistämiseksi, seurakuntayhteyden ylläpitämiseksi ja vanhusten taloudelliseksi auttamiseksi. Toimintaryhmä haluaa pysyä ajan tasalla varojen käytöstä, mutta toivoo viranhaltijoiden vastaavan käytön suunnittelusta ja toteutuksesta.

Vanhustyöhön osoitettu osuus testamentista on 50 000 €, josta vuosittain käytetään noin 5000 €. Käyttö osoitetaan Suolahden entisen kirkkopiirin alueella asuville. Varojen käytöstä päättää diakoniatyöntekijä tarvittaessa yksikön esihenkilön kanssa neuvotellen. Avustuspäätösten tekemisessä noudatetaan Äänekosken seurakunnan diakoniatyön taloudellisen avun periaatteita ja käytäntöjä (KN 2022/ 110 §, liite 4).

Diakoniatiimin tiiminvalmentaja on laatinut toimintaryhmän neuvottelun pohjalta käyttösuunnitelman (LIITE 1), jonka mukaisesti varoja käytetään vuosittain seuraavalla tavalla:

1. Kotona asumisen tuki 65-vuotta täyttäneille:

Avustusta voi hakea kotona asumisen palveluihin ja tarvikkeisiin, joihin ei saada esimerkiksi lakisääteistä palvelua tai avustusta. Perusteena on todettu vähävaraisuus.

2. Seurakuntayhteyden tukeminen:

Varoja käytetään vanhusten ystävätoiminnan tai lähimmäispalvelun kuluihin.

3. Osallisuuden tukeminen:

Varoja käytetään vanhuksille järjestettävään, kokoavaan toimintaan.

Avustusta voi hakea harrastustoiminnan kuluihin.

Avustusta voi hakea kuljetuspalveluihin, mikäli osallistuminen ei muuten ole mahdollista.

4. Taloudellinen auttaminen:

Avustuksen saaja on täyttänyt 65 vuotta.

Vähävaraisuus ja taloudellisen avun tarve on todettu.

Lakisääteiset ja muut palvelut ja avustukset on todettu riittämättömiksi.

Kirkkoneuvoston tehtävä on päättää testamenttivarojen käytöstä.

Valmistelu: talousjohtaja, Suolahden toimintaryhmä, diakoniatiimin tiiminvalmentaja, kirkkoherra

Ehdotus: Kirkkoneuvosto päättää, että Lempi ja Tuomo Lunkin testamenttivaroja käytetään liitteenä olevan käyttösuunnitelman mukaisesti (LIITE 1). Tarvittaessa diakoniatyöntekijä ohjaa avustushakemuksen laadinnassa.

Päätös: Ehdotuksen mukainen.

LÄHETYSTYÖN JOHTOSÄÄNTÖ

Esittelijä kirkkoherra Elina Tourunen p. 040 7681837

Kn 6 § Uuden kirkkolain astuttua voimaan seurakunnan tulee laatia uusi lähetystyön johtosääntö.

Kirkkojärjestyksen (657/2023) 3 luvun 25 §:n mukaan seurakunnan ja sen jäsenten tulee edistää lähetystyötä. Lähetystyö on evankeliumin levittämistä niiden keskuuteen, jotka eivät ole kristittyjä. Seurakunnan lähetystyöstä määrätään tarkemmin kirkkoneuvoston hyväksymässä lähetystyön johtosäännössä.

 Äänekosken seurakunnan lähetystyön johtosääntö on laadittu kirkkohallituksen hyväksymän mallisäännön pohjalta. Johtosäännössä korostetaan, ettei missionaarisuus toteudu seurakunnassa vain omana työalanaan, vaan se on koko seurakunnan ja jokaisen seurakuntalaisen tehtävä, kristittynä elämistä.

 Äänekosken seurakunnan lähetystyön johtosääntö liitteenä (LIITE 2).

 Valmistelu: lähetystyön vastuupappi kappalainen Lauri Pietikäinen, diakonissa, lähetyssihteeri Susanna Halinen, Osallisuuden ja yhteistyön rakentajien yksikön esihenkilö Katri Vuojus, kirkkoherra

Ehdotus: Kirkkoneuvosto päättää hyväksyä Äänekosken seurakunnan lähetystyön johtosäännön (LIITE 2).

Päätös: Ehdotuksen mukainen.

DIAKONIATYÖN JOHTOSÄÄNTÖ

Esittelijä kirkkoherra Elina Tourunen p. 040 7681837

Kn 7 § Uuden kirkkolain astuttua voimaan seurakunnan tulee laatia uusi diakoniatyön johtosääntö.

Kirkkojärjestyksen (657/2023) 3 luvun 24 §:n mukaan seurakunnan ja sen jäsenten tulee harjoittaa diakoniaa. Diakonia on kristilliseen rakkauteen perustuvaa avun antamista erityisesti niille, joiden hätä on suurin ja joita ei auteta muulla tavoin.

Seurakunnan diakoniasta määrätään tarkemmin kirkkoneuvoston hyväksymässä diakoniatyön johtosäännössä. Äänekosken seurakunnan diakoniatyön johtosääntö on laadittu Kirkkohallituksen hyväksymän mallisäännön pohjalta. Johtosääntö korostaa, että diakonia ei toteudu seurakunnassa vain organisoidusti omana työalanaan, vaan se on jokaisen seurakuntalaisen tehtävä, kristittynä elämisen yksi ilmenemismuoto. Diakoniatehtävään sisältyy myös kansainvälisen diakonian ulottuvuus ja yhteiskunnallinen vaikuttaminen.

Äänekosken seurakunnan diakoniatyön johtosääntö liitteenä (LIITE 3).

Valmistelu: diakoniatiimin tiiminvalmentaja Jaana Sikorski, Osallisuuden ja yhteistyön rakentajien yksikön esihenkilö Katri Vuojus, kirkkoherra

Ehdotus: Kirkkoneuvosto päättää hyväksyä Äänekosken seurakunnan diakoniatyön johtosäännön (LIITE 3).

Päätös: Ehdotuksen mukainen.

NUORTEN VAIKUTTAJARYHMÄN ROOLI SEURAKUNNAN PÄÄTÖKSENTEOSSA

Esittelijä kirkkoherra Elina Tourunen p. 040 7681837

Kn 8 § Kirkkojärjestyksen 10. luvun 5 § määrittelee nuorten vaikuttajaryhmän tarkoitusta ja tehtävää seuraavasti:

*Nuorten osallistumis- ja vaikuttamismahdollisuuksien varmistamiseksi seurakunnan on asetettava nuorten vaikuttajaryhmä ja huolehdittava sen toimintaedellytyksistä. Vaikuttajaryhmä voi olla usean seurakunnan yhteinen. Vaikuttajaryhmän tehtävänä on vaikuttaa asioiden valmisteluun ja päätöksentekoon sekä osallistua seurakunnan toiminnan suunnitteluun ja toteutukseen. Vaikuttajaryhmään valittavien tulee olla konfirmoituja alle 29-vuotiaita seurakunnan jäseniä.*

Äänekosken seurakunnassa on toiminut nuorten vaikuttajaryhmä jo useita vuosia. Hallintosääntömme 5 §:n mukaan

*Nuorten vaikuttajaryhmään kuuluu noin 10 jäsentä, joiden on kirkkojärjestyksen 10 luvun 5 §:n mukaisesti oltava alle 29-vuotiaita konfirmoituja kirkon jäseniä. Kirkkoneuvosto nimeää syyskauden alussa nuorten vaikuttajaryhmän jäsenet vaikuttajaryhmään ilmoittautuneista nuorista vuodeksi kerrallaan. Nuorten vaikuttajaryhmän tehtävistä säädetään kirkkojärjestyksen 10 luvun 5 §:ssä.*

Lasten ja nuorten oikeuksista ja hyvinvoinnista huolehtiminen on erityisen tärkeää. Nuorten vaikuttajaryhmien avulla seurakunta kuulee nuoria ja antaa nuorille itselleen mahdollisuuden tulla kuulluiksi ja osallistua seurakunnan toiminnan kehittämiseen.

Nuoret ovat tämän hetken seurakunnan ja kirkon olemuksen ja toiminnan peili. On tärkeää kuunnella millaiseen kirkkoon ja seurakuntaan nuoret haluavat sitoutua, ja mitä he tarvitsevat hengellisen kasvunsa tueksi. Seurakunnan hallinnolla on merkittävä vastuu siitä, että nuorilla on näennäisvaikuttamisen sijaan todellisia väyliä saada äänensä kuuluviin. Nuorten ja päättäjien kohtaaminen antaa mahdollisuuden pitkän kokemuksen ja uusien ideoiden ja toimintatapojen väliseen vuoropuheluun.

Kirkkojärjestyksessä Nuorten vaikuttajaryhmät on liitetty osaksi lapsivaikutusten arviointia. Ryhmien avulla varmistetaan nuorten äänen kuuluminen seurakunnassa ja varmistetaan nuorten mahdollisuudet osallistua seurakunnan toiminnan suunnitteluun ja toteutukseen sekä vaikuttaa päätöksentekoon. Jotta tämä toteutuu, vaikuttajaryhmän yhteys hallintoon on tärkeä muodostaa säännölliseksi. Nuorille voidaan esimerkiksi antaa läsnäolo- ja puheoikeus neuvostossa ja valtuustossa ja heidät voidaan nimetä jäseniksi työryhmiin. Koska seurakunnassamme on jo toiminnassa oleva vaikuttajaryhmä, on hyvä kuulla vaikuttajaryhmän oma kanta tähän asiaan.

Valmistelu: lapsiasiahenkilöt, nuorten vaikuttajaryhmän puheenjohtaja ja kirkkoherra.

Ehdotus: Kirkkoneuvosto päättää

1. tiedustella nuorten vaikuttajaryhmältä, millaista vuorovaikutusta ryhmän jäsenet toivovat kirkkoneuvoston ja -valtuuston kanssa ja
2. kutsua nuorten vaikuttajaryhmän seuraavaan kokoukseensa 20.2. keskustelemaan ja kertomaan, mikä heidän mielestään on tärkeää seurakunnan päätöksenteossa.

Päätös: Ehdotuksen mukainen.

LAUSUNTO- JA ASIAKIRJAPYYNTÖ
Esittelijä kirkkoherra Elina Tourunen p. 040 7681837

Kn 9 § Kirkkoherra on vastaanottanut 9.1.2024 Vaasan hallinto-oikeuden lähettämän kirkkoneuvostolle osoitetun lausunto- ja asiakirjapyynnön.

Äänekosken seurakunnan kirkkovaltuuston päätöksestä 31.10.2023, § 36 on tehty valitus. Hallinto-oikeus pyytää kirkkoneuvostoa hankkimaan valituksen johdosta kirkkovaltuustolta oikeudenkäynnistä hallintoasioissa annetun lain 42§:n mukaisen lausunnon sekä liittämään oheen valituksenalaisen päätöksen perusteena olevat asiakirjat.

Lausunto ja asiakirjat tulee toimittaa hallinto-oikeuteen 1.3.2024 mennessä. Hyvä menettelytapa lausunnon laatimiseksi voisi olla, että puheenjohtaja neuvottelee valtuustoryhmien vetäjien kanssa lausunnon laatimisesta ja kutsuu kirkkovaltuuston koolle hyväksymään lausunnon ja lähettämään sen asianmukaisine liitteineen vastauksena hallinto-oikeuden lausunto- ja asiakirjapyyntöön.

LIITTEET: lausunto- ja asiakirjapyyntö (LIITE 4), valitus liitteineen (LIITE 5), pöytäkirjanote: kirkkovaltuuston päätös 31.10.2023, § 36 (LIITE 6)

Ehdotus: Kirkkoneuvosto pyytää kirkkovaltuuston puheenjohtajaa neuvottelemaan valtuustoryhmien vetäjien kanssa lausunnon laatimisesta ja kutsumaan kirkkovaltuuston koolle lausunnon antamista varten. Kokousaikataulua sovittaessa tulee ottaa huomioon, että lausunto liitteineen on toimitettava hallinto-oikeuteen 1.3.2024 mennessä.

Päätös: Ehdotuksen mukainen. Jaana Tani ei osallistunut keskusteluun eikä päätöksentekoon eikä ollut läsnä asian käsittelyssä.

VIRKASUHTEEN PÄÄTTYMINEN EROILMOITUKSEN PERUSTEELLA

(Esittelijä kirkkoherra Elina Tourunen p. 040 7681837)

Kn 10 § Nuorisotyönohjaaja Henna Viinikainen on 14.01.2024 päivätyllä ilmoituksella irtisanoutunut nuorisotyönohjaajan virasta 19.02.2024 lukien siirtyessään toisen työnantajan palvelukseen. Viranhaltijalla on yhden kuukauden irtisanomisaika.

Ehdotus: Kirkkoneuvosto toteaa, että nuorisotyönohjaaja Henna Viinikaisen virkasuhde päättyy 19.02.2024 lukien eroilmoituksen perusteella.

Päätös: Todettiin ehdotuksen mukaisesti.

SEURAKUNTATOIMISTON TEHTÄVIEN HOITO 1.4.2024 ALKAEN

Esittelijä kirkkoherra Elina Tourunen p. 040 7681837

Kn 11 § Seurakuntasihteerin tehtävä täytettiin syyskaudeksi 2023 määräaikaisesti vuoden loppuun saakka. Tehtävänkuvaan kuuluu 50 % viestinnän tehtäviä sekä hallinnon sihteerin tehtävät ja asiakaspalvelua seurakuntatoimistossa.

 (Esittelyteksti nähtävissä seurakuntatoimistossa)

Päätös: Kirkkoneuvosto hyväksyi esittelijän muutetun ehdotuksen siten, että toimitaan vaihtoehdon 1 mukaan eli laitetaan seurakuntasihteerin työsuhde uudelleen hakuun kahden viikon hakuajalla. Tehtävän vaativuusryhmä on 403 ja virkapaikka Äänekosken seurakuntakeskus. Tehtävässä on 6 kk koeaika. Valittiin rekrytointityöryhmään Marjatta Huhta Mervi Oksanen, Jemo Kettunen sekä kirkkoherra. Puheenjohtajana toimi Tarja Tarvainen.

DOMUS-ASIAKIRJAHALLINTAJÄRJESTELMÄ

(esittelijä talousjohtaja Heikki Hintikka, puh. 0400321349)

Kn 12 § Seurakuntien käytettävissä on kirkkohallituksen hankkima Domus-asiakirjahallintajärjestelmä eli järjestelmä on käyttöönotettavissa ilman erillistä hankintamenettelyä. Palvelun toimittaja on Triplan Oy. Järjestelmä sisältää: asiankäsittelyprosessien hallintaa, ohjaamista ja seuraamista, virallisten päätöksentekoon liittyvien asiakirjojen ja muiden aineistojen hallintaa. Asioiden vireille tulo, valmistelu ja päätöksenteko toimielimissä tai viranhaltijapäätöksinä voidaan tehdä sähköisessä järjestelmässä. Lisäksi järjestelmä mahdollistaa sähköisen pysyväisarkistoinnin ja päätösten allekirjoittamisen sekä sähköiset kokoukset ja kokousaineiston jakamisen. Päätösten julkaiseminen internetissä on myös järjestelmän etu.

Rovastikunnan kirkkoherrojen ja talousjohdon kokouksessa syksyllä 2023 todettiin, että Domuksen käyttöönottaminen samaan aikaan kaikissa rovastikunnan seurakunnissa voisi olla hankintakulujen ja käyttöönoton näkökulmasta tarkoituksenmukaista 1.1.2025. Lisäksi yhteiseen käyttöönottamiseen olisi mahdollisesti tulossa mukaan myös Keuruun seurakunta. Domusta käyttää tällä hetkellä Kirkkohallitus ja kaikki tuomiokapitulit sekä n. 40 seurakuntataloutta.

Domuksen käyttöönoton valmistelu on asetettu Äänekosken seurakunnan talousarviossa 2024 yhdeksi talous-, henkilöstö- ja yleishallinnon tavoitteeksi. Yhteinen käyttöönotto toisi säästöjä koulutuksista aiheutuviin kustannuksiin. Mikäli kaikki kahdeksan seurakuntaa osallistuvat kustannusten jakamiseen, Äänekosken seurakunnan osuus käyttöönoton koulutuskustannuksista olisi arviolta n. 3 500 €. Käytännössä koulutus tapahtuisi syksyn 2024 aikana, jolloin järjestelmä olisi käyttöönottovalmiudessa 1.1.2025 lukien.

Myöhemmin käyttöönottamisen jälkeen jatkuva hinnoittelu perustuu järjestelmää käyttävien lukumäärään ja erilaisiin valinnaisiin käyttöoikeuksiin, joita ovat asianhallintakäyttäjä (oikeus laatia esityksiä), lukukäyttäjä (oikeus lukea asiakirjoja käyttöoikeuksiensa rajoissa) ja luottamushenkilökäyttäjä (luottamushenkilöportaalin kautta, mm. sähköiset kokoukset).

Ehdotus: Äänekosken seurakunnassa otetaan käyttöön Domus asianhallintajärjestelmä siten, että tavoiteaikataulu varsinaiselle käyttöönotolle on 1.1.2025 alkaen.

Päätös: Ehdotuksen mukainen.

TALOUSSÄÄNNÖN SOVELTAMISOHJEET

(esittelijä talousjohtaja Heikki Hintikka, puh. 0400321349)

Kn 13 § Seurakunnan taloussääntö on päivitetty ja hyväksytty kirkkovaltuustossa 19.12.2023. Vahvistetussa taloussäännössä on yhteensä 29 pykälää. Kirkkoneuvoston on annettava joidenkin pykälien osalta tarkempia määräyksiä ja ohjeita, koska taloussäännössä ei ole määrätty kaikista yksityiskohdista selkeitä menettelytapoja. Sen vuoksi myös taloussääntöön liittyvä muu kirkkoneuvoston toimivaltaan kuuluva ohjeistus on päivitettävä.

Viimeksi soveltamisohjeet on hyväksytty kirkkoneuvostossa helmikuussa 2023. Käytännössä soveltamisohjeisiin ei kuitenkaan nyt tarvita oleellisia muutoksia, koska taloussääntökään ei sisällöllisesti ole juurikaan muuttunut eikä myöskään taloussäännön pykälänumerointi. Soveltamisohjeet on kuitenkin päivitettävä, jotta niissä mainittu viittaus valtuuston hyväksymään taloussääntöön on ajanmukainen.

Seurakunnan talousarvion laatimisessa ja täytäntöönpanossa, toiminnan ja talouden suunnittelussa, varojen ja omaisuuden hoidossa, kirjanpidossa ja tilinpäätöksessä sekä tilintarkastuksessa ja sisäisessä valvonnassa noudatetaan sen lisäksi, mitä on säädetty kirkkolaissa, kirkkojärjestyksessä sekä muiden lakien ja asetusten säännöksissä taloussäännön määräyksiä.

Taloussäännön 25 §:n mukaan sisäisen valvonnan järjestämisestä vastaa kirkkoneuvosto. Taloussääntö ja sääntöjen perusteella annetut tarkennetut ohjeet ovat myös samalla osa sisäisen valvonnan ohjeistusta.

Ehdotus: Kirkkoneuvosto hyväksyy Äänekosken seurakunnan taloussäännön soveltamisohjeet, liite no 7.

Päätös: Ehdotuksen mukainen.

HAUDANKAIVUPALVELUJEN OPTIOVUOSI

(esittelijä talousjohtaja Heikki Hintikka, puh. 0400 321 349)

Kn 14 § Haudankaivupalvelut on kilpailutettu ja hoidettu ostopalveluna vuoden 2019 alusta lukien Konginkankaan ja Sumiaisten hautausmailla. Viimeisin kaksivuotinen sopimus nykyisen toimijan (Pihapeto Tmi) kanssa on päättynyt 31.12.2023. Sopimukseen sisältyy mahdollisuus yhteen optiovuoteen. Ostopalveluja on käytetty osittain myös Äänekosken hautausmaalla kesästä 2023 lähtien, kun käytössä olleesta teknisen käyttöiän saavuttaneesta kaivukoneesta luovuttiin. Äänekosken hautausmaan osalta valmistelu- ja viimeistelytyöt on kuitenkin toistaiseksi tehty omana työnä.

Nykyisen toimijan (Pihapeto T:mi) kanssa on neuvoteltu optiovuodesta. Hinnoittelun osalta sopimus jatkuu pääosin samana kuin nykyisinkin, mutta sopimusta täydennetään konetyön ja joidenkin erillisten hinnoitteluperiaatteiden osalta.

Sopimus ja urakkakuvaus oheismateriaalina.

Ehdotus: Kirkkoneuvosto päättää, että sopimusta nykyisen toimijan kanssa jatketaan optiovuodella 1.1.- 31.12.2024.

Päätös: Ehdotuksen mukainen.

PUUKAUPPATARJOUKSET

(esittelijä Heikki Hintikka, puh. 0400321349)

Kn 15 § Puukauppatarjouksia on pyydetty metsäsuunnitelman v. 2021-2030 perusteella siten, että puunmyyntisuunnitelmaan sisältyy harvennushakkuukohde Palavasalmi- tilan alueella Saarijärvellä. Hakkuuala on yhteensä n. 29,7 ha, josta ensiharvennusala on n. 5,7 ha. Hakkuu ja korjuu on tehtävä FSC-metsäsertifioinnin vaatimusten mukaisesti. Leimikon hakkuumääräarvio on yhteensä n. 2 383 m³, josta tukin osuus n. 428 mᶟ. Osa kuvioista on kesäkorjuukelpoisia, mutta metsätien kantavuuden vuoksi kuljetus olisi tehtävä talviaikaan.

Tarjoukset on pyydetty palauttamaan 10.01. 2024 mennessä. Määräaikaan mennessä tarjoukset saatiin kaikilta eli Stora-Ensolta, UPM Metsältä sekä Metsäliiton Osuuskunnalta (Metsä-Group). Tarjoukset on pyydetty arvioiduilla kuitupuun ja tukkipuun kertymillä eli oletuksella, että tarjoukset annetaan puutavaralajihinnoiteltuna. UPM on kuitenkin tehnyt tarjouksensa pääosin järeysrunkohinnalla, minkä vuoksi tarjous ei etenkään harvennusleimikossa ole vertailukelpoinen puutavaralajihinnoiteltujen tarjousten kanssa. UPM:n tarjouksessa järeysrunkohinta perustuu arvioon, joka voi muuttua huomattavastikin pienemmäksi hakkuussa toteutuvan keskijäreyden osalta ja hintavaikutus voi siten olla erittäin merkittävä. Siten UPM:n järeysrunkohintaan perustuvaa tarjousta ei voida ottaa vertailussa huomioon eikä hyväksyä. Myöhemmin UPM:ltä on saatu myös yksinomaan puutavaralajihinnoitteluun perustuva tarjous, joka on lisätty yhteenvetotaulukkoon.

Ainespuun ja tarjouspyynnön mukaisten lisien kokonaishinta-arviot ovat puutavaralajihinnoitelluissa tarjouksissa: Stora-Enso 85 253 eur, Metsäliitto Osuuskunta/MetsäGroup 92 050 eur ja UPM-Metsä 86 393,50 eur.

Tarjouspyyntö ja yhteenveto tarjouksista liitteenä no 8.

Ehdotus: Kirkkoneuvosto päättää, että leimikko myydään Osuuskunta Metsäliitolle arvioidulla kauppasummalla 92 050,30 euroa (alv 0 %) tarjouksen mukaisin ehdoin.

Päätös: Ehdotuksen mukainen.

ESIHENKILÖN NIMEÄMINEN MAHDOLLISUUKSIEN TURVAAJAT JA KEHITTÄJÄT -YKSIKKÖÖN

(Esittelijä talousjohtaja Heikki Hintikka, puh. 0400321349))

Kn 16 § Kirkkoneuvosto päätti kokouksessaan 5.12.2023 käynnistää Mahdollisuuksien turvaajat ja kehittäjät- yksikön esihenkilön sisäisen rekrytoinnin. Aiemmin yksikön esihenkilönä toiminut virkasuhteinen suntio irtisanoutui kesällä 2023. Kirkkoneuvosto valitsi haastattelutyöryhmään Pentti Kinnusen ja Marjatta Huhdan sekä talousjohtajan.

Esihenkilö toimii hautaus-, kiinteistö- ja keittiötoimen työntekijöiden lähiesihenkilönä talousjohtajan alaisuudessa ja vastaa yksikkönsä toiminnan kokonaisvaltaisesta kehittämisestä ja tehtävien laadukkaasta toteuttamisesta kolmen tiimivalmentajan ja tiimien muiden työntekijöiden kanssa. Esihenkilön on tehtävien sisällön vuoksi toimittava virkasuhteessa.

Esihenkilön tehtäviä hoidetaan perustehtävien lisäksi ja tehtävänkuvaa tarkennetaan ja muutetaan tarkoituksenmukaisella tavalla ottaen huomioon tehtävien hoidon kokonaistilanne. Tehtävän palkkaus määräytyy tehtävänkuvauksen ja tehtävän vaativuuden mukaisesti. Palkan määrittelyssä otetaan huomioon valittavan henkilön nykyisen tehtäväkuvan vaativuus ja esihenkilötehtävistä aiheutuva vaativuuden lisäys.

Yksikön esihenkilön rekrytoinnissa käytetään seuraavia valintakriteerejä:

- kiinnostus ja motivaatio yksikön perustehtävään

- innovatiivisuus ja kehittämishalukkuus

- työyhteisö-, vuorovaikutus- ja viestintätaidot

- oma-aloitteisuus

- sitoutuminen Äänekosken seurakunnan organisaatioon ja sen kehittämiseen

- esihenkilötaidot ja/tai soveltuvuus esihenkilön tehtävään

Sisäisestä hakuilmoituksesta on tiedotettu seurakunnan sähköisessä kalenterissa (Katrina) ja hakemus on julkaistu sisäisessä intrassa sekä toimitettu sähköpostitse työntekijöille. Hakemukset pyydettiin jättämään 04.01.2024 mennessä. Määräaikaan mennessä saapui yksi hakemus, jonka jätti suntio Riitta Kaikuranta. Hän on työskennellyt Äänekosken seurakunnassa vuodesta 2010 alkaen.

Riitta Kaikuranta on toiminut yksikön väliaikaisena esihenkilönä 1.6.2023 lukien ja hänen aiempaan työhistoriaan on sisältynyt myös muita esihenkilötehtäviä. Riitta Kaikurannalla on tehtävään vaadittavaa kokemusta ja osaamista. Työryhmän näkemyksen mukaan hakijan haastatteleminen ei ole tarpeellista. Palkkauksen osalta sovelletaan nykyistä tasoa eli vaativuusryhmää 503 ottaen huomioon suntion perustehtävän palkkaus ja esihenkilötehtävistä aiheutuva vaativuuden lisäys.

Hakijan ansioluettelo oheismateriaalina.

Ehdotus: 1) kirkkoneuvosto nimeää suntio Riitta Kaikurannan Mahdollisuuksien turvaajat ja kehittäjät-yksikön esihenkilöksi

2) tehtävän vaativuusryhmä on 503 ja kyseessä on suntion virkasuhde

Päätös: Ehdotuksen mukainen.

TILOJEN KÄYTTÖMAKSUJEN TARKISTAMINEN

(esittelijä Heikki Hintikka, puh. 0400 321349)

Kn 17 § Tilojen käyttömaksut ovat olleet voimassa vuoden 2017 alusta lukien. Nykyiset hinnat ovat verrattain matalat ja luonnollisesti kiinteistöjen hoito- ja ylläpitokulut ovat kasvaneet merkittävästi, joten maksujen tarkistamiset ovat perusteltuja. Toisaalta maksujen on kuitenkin oltava kohtuulliset, jotta tilojen käyttäminen olisi jatkossakin mahdollista eri käyttäjille ja käyttäjäryhmille.

Lisäksi on tärkeää, että käyttömaksut ovat mahdollisimman selkeät ja tasapuoliset. Tilojen käyttömaksuja on käsitelty myös mahdollisuuksien turvaajat ja kehittäjät- yksikön keittiötiimissä, koska tilojen käytössä ja hinnoittelussa on huomioitava mm. keittiön käyttö sekä siivous - ja pesulakuluja. Käyttömaksuja pohdittaessa voidaan vertailutietona huomioida esim. lähiseurakuntien hinnoittelua yleisellä tasolla.

Kirkkoneuvosto käsitteli käyttömaksuja viimeksi kokouksessaan 6.6.2023 ja tuolloin asia palautettiin uudelleen valmisteluun perusteena lähinnä seurakuntatalojen tilojen maksutaso.

Liitteenä no 9 ehdotus uusista käyttömaksuista ja oheismateriaalina nykyiset hinnat ja aiemmin käsittelyssä ollut hinnastoehdotus.

Ehdotus: Kirkkoneuvosto hyväksyy tilojen käyttömaksujen hinnaston 1.2.2024 lukien.

Päätös: Esittelijä muutti ehdotusta siten, että hinnastoa sovelletaan 1.7.2024 lukien. Kirkkoneuvosto hyväksyi muutetun ehdotuksen.

TYÖSUHTEEN PÄÄTTYMINEN EROILMOITUKSEN PERUSTEELLA

(esittelijä Heikki Hintikka, puh. 040 032 1349)

Kn 18 § Emäntä Anna Piilonen on kirjallisella ilmoituksella irtisanoutunut 01.01.2024 lukien. Irtisanoutumisilmoitus on päivätty 22.11.2023 ja saatu tiedoksi 29.11.2023.

Ehdotus: Kirkkoneuvosto toteaa, että Anna Piilosen työsuhde on päättynyt 01.01.2024 lukien irtisanoutumisilmoituksen perusteella.

Päätös: Todettiin ehdotuksen mukaisesti.

KIRKKOVALTUUSTON PÄÄTÖSTEN TÄYTÄNTÖÖNPANOKELPOISUUS

(Esittelijä kirkkoherra Elina Tourunen, p. 040 768 1837)

Kn 19 § Kirkkolain 3 luvun 11 §:n mukaan kirkkoneuvosto ei saa panna kirkkovaltuuston päätöstä täytäntöön, jos se on tehty virheellisessä järjestyksessä, kirkkovaltuusto on ylittänyt toimivaltansa tai päätös on muutoin lainvastainen. Asia on viipymättä saatettava kirkkovaltuuston uudelleen käsiteltäväksi. Kirkkolain 12 luvun 16 §:n mukaan kirkon viranomaisen päätös voidaan panna täytäntöön ennen kuin se on saanut lainvoiman. Täytäntöönpanoon ei kuitenkaan saa ryhtyä, jos oikaisuvaatimus tai valitus käy täytäntöönpanon johdosta hyödyttömäksi taikka jos oikaisuvaatimuksen käsittelevä toimielin tai valitusviranomainen kieltää täytäntöönpanon.

Ehdotus: kirkkoneuvosto toteaa, että seuraavat kirkkovaltuuston päätökset ovat täytäntöönpanokelpoisia:

Kirkkovaltuusto 19.12.2023 (4/2023)

 42 § Kokouksen avaus

 43 § Kokouksen laillisuus ja päätösvaltaisuus

 44 § Pöytäkirjantarkastajien valinta

 45 § Ääntenlaskijoiden valinta

 46 § Esityslistan hyväksyminen

 47 § Seurakunnan taloussäännön päivittäminen

 48 § Hautaustoimen ohjesääntö

 49 § Talousarvio 2024 ja toiminta- ja taloussuunnitelma 2025–2026 50 § Hallintosääntö

 51 § Talousarvion 2023 määrärahatarkistukset ja -muutokset

 52 § Ilmoitusasiat

 53 § Muutoksenhakuilmoitus

 54 § Muutoksenhaku ja pöytäkirjan nähtävillä olo

 55 § Kokouksen päätös

Päätös: Ehdotuksen mukainen.

TIEDOKSI MERKITTÄVÄT ASIAT

Kn 20 § Viranhaltijapäätökset:

 Kirkkoherra:

Seurakuntatoimiston tehtävien hoito 1.1.-31.3.2024/ 21.12.2023/28 §

Päätös kolehdin muuttamisesta 14.1.2024/ 1 §

Välttämättömän lisätyövoiman ottaminen nuorisotyöhön ajalle 1.1.-30.4.2024/ 16.1.2024/ 1 §

Talousjohtaja:

Pienhankinta (kylmälaitteet)/ 01.12.2023/21 §

Pienhankinta (Säännölliset ilmoitukset ja liitesivut) / 01.12.2023/ 22 §

Pienhankinta (Konginkankaan srk-kodin putkikanaalin korjaustyöt) /04.12.2023/ 23 §

Kokemuslisään oikeuttava aika / 12.12.2023/ 24 §

Emännän ottaminen määräaikaiseen työsuhteeseen / 18.12.2023/ 25 §

MUUT ASIAT

Kn 21 § ---

MUUTOKSENHAKUILMOITUS

Kn 22 § Kokouksen lopuksi puheenjohtaja antoi kirkkolain 12 luvun mukaisen muutoksenhakuohjeen, liite no 10.

PÖYTÄKIRJAN NÄHTÄVILLÄOLO JA MUUTOKSENHAKU

Kn 23 § Kirkkoneuvoston kokouksen tarkastettu pöytäkirja, johon on liitetty muutoksenhakuohjeet, on yleisesti nähtävänä seurakunnan verkkosivuilla aanekoskenseurakunta.fi/paatoksenteko.

KOKOUKSEN PÄÄTÖS

Kn 24 § Puheenjohtaja päätti kokouksen klo 18.43